Николай Лилиев
Първата зора играе…

chitanka.info

Първата зора играе

сред здрачени дървеса

и трепти от лъх незнаен

в парка ситната роса.

Полунощ едва измина,

ведро утро подрани,

спят в заспалата градина

незаспали ширини.

Мигом в блясък потопена,

шир лазурна се разкри

и над бюста на Шопена

падат първите зари.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.